Enn Kunila

Enn Kunila (sündinud 19. märtsil 1950 Tallinnas) on eesti ettevõtja ja kunstikollektsionäär, hariduselt insener-tehnoloog metallide lõiketöötluse alal.

Enn Kunila on Eesti ühe suurima erakapitalil põhineva, enam kui 4700 inimesele tööd andva tööstus-, kaubandus- ja kinnisvarainvesteeringute grupi NG Investeeringud üks juhte ja suuromanikke.

Enn Kunila on olnud aastaid Eesti Toiduainetööstuse Liidu volikogu esimees ja Eesti Kultuurkapitali nõukogu liige ning on mitme ettevõtlusega seotud ühiskondliku organisatsiooni juhtorgani liige.

Kunstikollektsionääri ja metseenina on Enn Kunila olnud aastaid väljapaistev Eesti kunstielu edendaja.

Enn Kunila on MTÜ Eesti Kunstimuuseumi Kunstisõprade Selts juhatuse esimees alates seltsi loomisest 2007. aastal. Lisaks on ta Eesti Kunstimuuseumi Kunstisõprade Seltsile olulist majanduslikku tuge pakkuvate patroonide kogu asutaja. Ta on ka SA Eesti Kunstimuuseum nõukogu liige alates selle loomisest 2016. aastal.

Töö
1970–1974 remondi- ja mehaanikatehas Progress, vaneminsener-tehnoloog
1974–1983 Eesti NSV Ehitusmaterjalide Tööstuse Ministeeriumi spetsiaalne konstrueerimise büroo, ministeeriumi peametroloog
1983–1984 tootmiskoondis Vasar, turundusosakonna juhataja
1984–1990 tootmiskoondis Norma, turundusosakonna juhataja
1990–1991 Tootmiskooperatiivide Liit, direktor
1991–1994 rahvaettevõte Norma, ostudirektor
1994–1996 Norma AS, ostudirektor
1996–1999 Norma AS, nõukogu aseesimees
1994– ... NG Investeeringud OÜ, juhatuse aseesimees

Ettevõtlus
AS Liviko nõukogu esimees
AS Balbiino nõukogu esimees
AS Tallinna Kaubamaja Kinnisvara nõukogu esimees
OÜ Tartu Kaubamaja Kinnisvara nõukogu esimees
OÜ Roseni Kinnisvara nõukogu esimees
OÜ Roseni Majad juhatuse esimees

Enn Kunila on ühtlasi kõigi NG Investeeringute kontserni kuuluvate ettevõtete nõukogu liige.

Liikmesus
Eesti Suurettevõtjate Assotsiatsiooni liige
Eesti Muusikaakadeemia kuratooriumi liige
MTÜ Eesti Kunstimuuseumi Kunstisõprade Seltsi juhatuse esimees
MTÜ Hiiumaa Kultuuri Seltsi juhatuse liige
MTÜ Hiiumaa Sõprade Seltsi juhataja
Eesti Tööandjate Keskliidu volikogu liige 2007–2015 
Eesti Kaubandus-Tööstuskoja juhatuse liige 2009–2015
Eesti Toiduainetööstuse Liidu volikogu liige, aastatel 2007–2015 volikogu esimees
Eesti Kultuurkapitali nõukogu liige 2007–2009, 2009–2011, 2013–2015.
Sihtasutuse Eesti Kunstimuuseum nõukogu liige 
Konrad Mägi Sihtasutuse nõukogu esimees

Kunstikollektsionäär

Enn Kunila on Eesti ühe silmapaistvama erakollektsiooni looja ja omanik. Tema kunstikogu hõlmab eesti klassikalise maalikunsti olulisi autoreid, olles nii autorite kui ka tööde taseme poolest vabalt võrreldav sama perioodi käsitlevate Eesti kunstimuuseumide püsiekspositsioonidega.

Tema kunstikogu on eksponeeritud mitmel olulisel näitusel. Näiteks 2010. aastal Tallinna Kunstihoones, kus ligi 13 000 külastajaga näitus "Kölerist Subbini" lõi Kunstihoone kõigi aegade publikurekordi, ja sama aasta sügisel Helsingi Taidehallis näitusel "Viron värit", mis oli põhjalikem Eesti klassikalise maalikunsti ülevaatenäitus välismaal. 2015. aastal toimus Enn Kunila kunstikollektsiooni näitus Roomas Vittoriano muuseumikompleksis ja kandis pealkirja "I colori del Nord" ("Põhjala värvid").

Enn Kunila leiab, et konkreetne maal võib kuuluda küll talle, kuid kunstiväärtus selles kuulub meie kultuuri juurde ja kohustab teda oma kollektsioonist näitusi korraldama ning raamatuid välja andma.

Kunila kollektsioonis on esindatud Johann Köler, Amandus Adamson, Paul Raud, Ants Laikmaa, Konrad Mägi, Nikolai Triik, August Jansen, Roman Nyman, Johannes Greenberg, Paul Burman, Ado Vabbe, Aleksander Vardi, Adamson-Eric, Johannes Võerahansu, Richard Uutmaa, Eerik Haamer, Lepo Mikko, Endel Kõks, Elmar Kits, Evald Okas, Henn Roode, Olev Subbi, Tiit Pääsuke ja paljud teised kunstnikud. Kokku on kollektsioonis töid enam kui 60 meistrilt. Enn Kunila peamiseks nõuandjaks kunsti alal on olnud tema hea sõber maalikunstnik Olev Subbi.

Publikatsioonid
Enn Kunila näitustega kaasnenud kunstiraamatud ja -albumid:
2004 – Hain, J. "Pühapäev: Olev Subbi maalid". (28 lk)
2007 – Epner, E. "Igatsus ja kohalejõudmine: töid Enn Kunila kogust". (173 lk)
2007 – Epner, E., Pählapuu, L. "Paar sammukest rändamise teed: valik maale Enn Kunila kogust". (55 lk)
2010 – Epner, E. "Eesti klassikaline maalikunst Enn Kunila kollektsioonis". (207 lk), mis ilmus näituse "Kölerist Subbini. 150 aastat eesti klassikalist maalikunsti Enn Kunila kogust" ajal.
2010 – Epner, E. "Valik moodsa kunsti klassikat Enn Kunila kogust". (38 lk)
2010 – Epner, E., Pählapuu, L., "Meri, rand ja Saaremaa Enn Kunila kollektsioonis". (52 lk)
2010 – Epner, E. "Viron värit – 150 vuotta virolaista maalaustaidetta Enn Kunilan kokoelmasta" (Eesti värvid – 150 aastat eesti maalikunsti Enn Kunila kollektsioonist" – (270 lk) Raamatus on inglis-, rootsi- ja eestikeelsed kokkuvõtted
2013 – Epner, E. "Ühe keti neli lüli. Laikmaa, Mägi, Vabbe, Kits". (116 lk)
2013 – Epner, E. "Ühe keti neli lüli 2. Roode, Subbi, Põldroos, Pääsuke". (46 lk)
2013 – Epner, E. "Nordic Colours. Estonian Art 1910–1945 from Enn Kunila´s Collection". (Exhibition in the European Parliament in Brussels 23.09–27.09.2013) (87 lk)
2013 – Epner, E. "Nordic Colours. Estonian Art from Enn Kunila´s Collection". (159 lk) 2014 – Epner, E. "Kuldaja värvid. Eesti klassikaline maalikunst Enn Kunila kollektsioonist". (120 lk)
 2014 – Epner, E., Rõõmus, J. "Kalavõrk ja piimamannerg". Värviraamat. (32 lk)
 2015 – Epner, E. "I colori del nord. L’arte estone tra il 1910 ed il 1945 dalla collezione di Enn Kunila / Nordic Colours. Estonian Art 1910–1945 from Enn Kunila’s Collection". (135 lk)
 2015 – Epner, E. "Värvide sümfoonia. Eesti klassikaline maalikunst Enn Kunila kollektsioonist". (56 lk)
 2017 – Epner, E. "Visioni dal nord. Pittura estone dalla collezione Enn Kunila,1910-1940 / Visions from the North. Estonian Painting from Enn Kunila’s Collection, 1910-1940". (130 lk)
2017 – Epner, E. "Põhjamaa suvi. Olev Subbi aktimaalid". (80 lk)
2018 – Epner, E. "Rõõm linna südames. Maalid Enn Kunila kollektsioonist". (104 lk)
2018 – Epner, E. "Traditsiooni sünd. Eesti kuldaja kunst Enn Kunila kollektsioonist". (245 lk)
2020 – Epner, E. "Olev Subbi 90. Maalid Enn Kunila kollektsioonist". (80 lk)

Kunila on andnud välja veel järgmised kunsti- ja elulooraamatud::
Epner, E. (2006). Monograafia "Subbi". Tallinn: Printon. (295 lk), mille Kunila pühendas oma sõbrale ja kunstialasele nõuandjale Olev Subbile. 
Põldroos, E. (2008). "Enn Põldroos. Maalid 1967 – 2007". Tallinn: Printon. (166 lk), millega tähistati Enn Põldroosi 75. juubelit.
Epner, E. (2015). Elulooraamat "Olev Subbi". Tallinna Raamatutrükikoda. (390 lk). Raamatu ilmumisega tähistati Olev Subbi 85. sünniaastapäeva.
Epner, E. (2017). "Konrad Mägi", eesti keeles (626 lk). Raamat on ilmunud veel lisaks inglise keeles (2017), itaalia keeles (2017), prantsuse keeles (2018) ja soome keeles (2018).
Epner, E. (2017). "Konrad Mägi ja tema värvide salakeel", eesti keeles (48 lk). Tegemist on värvi- ja juturaamatuga, kus on Eero Epneri kirjutatud lustakad lood ja Jaan Rõõmuse joonistatud värvimispildid Konrad Mägi maalidest. Raamat on ilmunud veel lisaks inglise keeles (2017), itaalia keeles (2017), prantsuse keeles (2018) ja soome keeles (2018).
Epner, E. (2020). "Igatsus ilu järele. 25 aastat Enn Kunila kunstikollektsiooni", eesti keeles (424 lk). Teoses annab autor ülevaate kunstikollektsiooni kujunemisloost, missioonist ja tegevusest Eesti klassikalise maalikunsti tutvustamisel nii Eestis kui ka võõrsil.

Tunnustus
2006 – Valgetähe IV klassi teenetemärk
2009 – Eesti Muuseumiühingu Eesti muuseumide sõbra nimetus
2010 – U.S. Baltic Foundationi Baltimaade filantroopiaauhind eesti kunsti ja kultuuri tutvustamise ja toetamise eest. Tunnustati Kunila heategevuslikku tööd kunstinäituste korraldamisel, kunstiraamatute väljaandmisel ning kunsti ja kultuuri tutvustavate ürituste läbiviimisel
2011 – aasta kultuurisõber
2012 – Hiiu maakonna teeneteplaat Hiiumaa kultuuri- ja spordielu toetamise ja edendamise eest
2013 – Harjumaa teenetemärk
2015 – Eesti Vabariigi välisministeeriumi tänukiri Eesti kultuuri tutvustamise eest maailmas
2016 – Eesti Toiduainetööstuse Liidu aumärk pikaaegse panuse eest liidu töösse
2017 – Eesti Kaubandus-Tööstuskoja I klassi aumärk
2017 – Kultuurivedur
2018 – EY Eesti Ettevõtja elutööpreemia
2018 – Tallinna teenetemärk suure panuse eest Tallinna ettevõtluse ja ettevõtluskultuuri arengusse ning tänutähena Eesti kunsti metseenluse eest
2018 – Itaalia Vabariigi Teeneteordeni komandör
2018 – aasta kultuurisõber
2019 – Tartu linna tunnustus kultuuri toetamise eest
2020 – Välisministeeriumi teeneterist 
2020 – EELK teeneteristi III järgu orden
2020 – Hiiumaa kultuuripärl

Huvid
Kunst, tennis ja male.

Viited

Välislingid
 Enn Kunila kunstikogu

Eesti kunstikogujad
Eesti ettevõtjad
Valgetähe IV klassi teenetemärgi kavalerid
Sündinud 1950